ועדת הכלכלה, כנסת 25, פרוטוקול מספר 50, 2023-03-16 00:00

דוד ביטן: בוקר טוב

דוד ביטן:  אני פותח את הישיבה

דוד ביטן:  הנושא: הצעת צו תאגידי מים וביוב (החלת החוק על המועצה האזורית אל קסום), התשפ"ג-2023

דוד ביטן:  היועץ המשפטי, רק תסביר לנו את התהליך

איתי עצמון: התהליך הוא מכוח סעיף 151 לחוק תאגידי מים וביוב

איתי עצמון:  הסעיף הזה קובע שחוק תאגידי מים וביוב, ככלל, לא חל על מועצות אזוריות, הוא חל על עיריות ועל מועצות מקומיות; אבל השרים, כהגדרתם בחוק - דהיינו: שר הפנים, שר האנרגיה והתשתיות ושר האוצר - רשאים, בצו, על פי הצעת מועצת רשות המים ובאישור ועדת הכלכלה, להחיל את החוק על מועצה אזורית וגם לקבוע תנאים והתאמות לכך בצו

איתי עצמון:  זה בעצם הצו העומד כרגע על הפרק, הוא מונח על שולחן הוועדה, ועניינו - - -     

דוד ביטן: זה האיחוד שלהם? זה בעצם איחוד של שניהם?     

איתי עצמון: זה החלת חוק תאגידי מים וביוב על המועצה האזורית אל קסום

איתי עצמון:  כלומר, שהיא בעצם תעביר את הפעלת משק המים והביוב שלה לידי תאגיד

איתי עצמון:  זו המשמעות

איתי עצמון:  ואז בעצם רואים אותה כרשות מקומית לעניין החוק

דוד ביטן: אז הם כמו תאגיד אזורי, לצורך העניין? הם שניים, נכון?     

איתי עצמון: תכף נשמע, אני לא יודע בדיוק לאיזה תאגיד - - -     

דוד ביטן: בבקשה, תסביר לנו

עמי אילני: בוקר טוב, עמי אילני, רשות המים

עמי אילני:  כמו שאמר איתי, סעיף 151, חוק תאגידי מים וביוב, מחריג מועצות אזוריות לעניין משק המים - לא לעניין הולכה, שפכים ומשק הביוב

עמי אילני:  לשמחתנו הרבה, בשנה האחרונה הצלחנו לגבש היתכנות ונכונות של מועצה אזורית אל קסום ותאגיד המים נווה מדבר, שמספק מים לשבעה יישובים על הרצף הגאוגרפי-טריטוריאלי בו נמצאת המועצה, יחד עם האוצר, יחד עם משרד הפנים

עמי אילני:      לכשיינתן הצו, בשנה הקרובה, אנחנו מתכוונים לצרף את משק המים והביוב של המועצה האזורית אל תאגיד המים נווה מדבר, וכך, למעשה, האוכלוסיה, הצרכנים, יקבלו שירותים טובים ואיכותיים יותר מתאגיד מים וביוב – שזה, בעצם, הייעוד שלו, כמו שהוועדה יודעת ואדוני יודע

איתי עצמון: והמהלך הוא בהסכמה?     

עמי אילני: המהלך הוא בהסכמה, שלושת השרים – שר האוצר, שר הפנים - - -     

איתי עצמון: לא, את זה אני יודע

דוד ביטן: לא, הסכמה של התאגידים, של המועצות

דוד ביטן:       יש פה נציג של שתי המועצות? או רק אחת?     

איתי עצמון: חתומים על הצו?     

עמי אילני: הסכמה, כמובן, הם חתומים על הצו

סלאמה אלאטרש: אנחנו חתומים על הצו, וגם יש לנו הסכם עם תאגיד המים נווה מדבר

איתי עצמון: ולמה נדרשת שנה?     

עמי אילני: זהו, במשך השנה הזאת אנחנו רוצים להשלים את המעבר

עמי אילני:  השלמת הצירוף כרוכה גם בסקר נכסים, בדיקת מצב הנכסים בשטח, מיפוי

עמי אילני:  צריך להבין שישנה הרבה מאוד עבודה - גם לתאגיד, גם לרשויות וגם למשרדים שמעורבים בעניין, ואנחנו מאמינים שבמשך שנה נצליח להשלים את המהלך, לרבות סגירה הרמטית של המעטפת התקציבית שכרוכה, כמובן

איתי עצמון: כי לפי נוסח הצו, שאתה תכף תקרא, כל ההעברה בעצם מותנית בכך שהמהלך יושלם בתוך שנה מיום תחילת הצו

שלום דנינו: והיה שם תנאי נוסף, של תקצוב של ההעברה הזאת

שלום דנינו:  האם כבר יש את הכסף בתקציב?     

עמי אילני: אני לא אדבר בשם האוצר, אני רק אומר שהגענו להסכמות עם האוצר, שמוכן לממן את כל מה שיידרש לצירוף, כמובן, בכפוף לכך: בדיקת מצבת הנכסים הקיימים בשטח, משימות, תוכניות

עמי אילני:  אבל האוצר נמצאים פה, הם גם יכולים - - -     

שלום דנינו: עוד שאלה: ברגע שאתם מתחילים לספק מים וביוב, החשבוניות מגיעות ללקוח הפרטי? לא לתאגיד? התאגיד מוציא - - -     

עמי אילני: ברגע שניתן רישיון הפעלה

עמי אילני:  עם השלמת הצירוף ניתן רישיון הפעלה לטובת הרשויות שנמצאות במוא"ז אל קסום, ואז, למעשה, החשבונית הראשונה שיוצאת, עם השלמת הצירוף, מתאגיד נווה מדבר לצרכן באותו יישוב

שלום דנינו: אתה אומר שני דברים

שלום דנינו:  לתאגיד ולצרכן – מי מוציא את החשבונית לצרכן?     

עמי אילני: תאגיד המים, אדוני

שלום דנינו: אתה מוציא?     

עמי אילני: תאגיד המים

עמי אילני:  אני לא התאגיד, אדוני, אני הרשות

שלום דנינו: אוקיי

שלום דנינו:  ולתאגיד המים יהיו כל הכתובות של כל האנשים? גם ביישובים לא מוסדרים?     

סלאמה אלאטרש: תאגיד המים הזה עובד בכפרים הבדואיים בנגב , כמו חורה, תל שבע - - -     

שלום דנינו: אני יודע, אני מכיר

שלום דנינו:  אני בא מהנגב

שלום דנינו:  אבל אני רק שואל אם גם ביישובים הלא מוסדרים תהיה כתובת לכל אחד שמקבל מים

סלאמה אלאטרש: אנחנו מספקים מים לתושבים שמוסדרים בתוך הקו הכחול

סלאמה אלאטרש:  מקורות מספקים לכפרים הלא מוסדרים

דוד ביטן: הם לא מספקים לאלה שלא מוסדרים, אז אני לא יודע על איזו חשבונית אתה מדבר

שלום דנינו: לצרכן

עמי אילני: הוא לא צרכן, לצורך העניין

דוד ביטן: הוא לא צרכן, הצרכן זה רק אלה שבתוך המסגרת של יישוב מוכר

דוד ביטן:  אלה שלא מוסדרים הם לא חלק מהתהליך הזה

שלום דנינו: גם לא ביוב?     

עמי אילני: משק מים וביוב – חשבונית על תשלום היא גם למים וגם על ביוב

שלום דנינו: לא, אתם לא מסדירים את העניין של הביוב ביישובים הלא מוסדרים?     

עמי אילני: אנחנו מספקים מים וביוב ליישובים מוסדרים, אדוני

שלום דנינו: אז אתה בעצם מספק לחצי מועצה?     

סלאמה אלאטרש: לא, אני מספק לשבעה יישובים ששייכים למועצה

סלאמה אלאטרש:  בחוק, יישוב זה מה שבתוך הקו הכחול

סלאמה אלאטרש:  מה שמחוץ לקו הכחול, כפר לא מוכר, הוא לא באחריות שלי

סלאמה אלאטרש:  מבחינת מים, הוא באחריות של מקורות

דוד ביטן: מה, הקו הכחול מבחינת תכנון ובנייה?     

סלאמה אלאטרש: תכנון ובנייה

עמי אילני: תכנון ובנייה, כן

דוד ביטן: של תב"ע

יאסר חוג'יראת: יש לי שאלה

יאסר חוג'יראת:  יש כאן מישהו מהתאגיד? נציג של נווה מדבר?     

עמי אילני: אני מרשות המים, אדוני

עמי אילני:  אני יכול לענות לך על - - -     

יאסר חוג'יראת: אני רוצה לשאול: האם התושבים בתוך המועצה האזורית אל קסום ייהנו מזה שחלק מהתשתיות כבר קיימות? כי היום אנחנו יודעים שחיבורי מים וביוב הם במחירים מאוד-מאוד גבוהים ויקרים, ולפני כניסת התאגיד, כשהיו תשתיות, זה נלקח בחשבון וזה הוריד מהמחירים של החיבורים

יאסר חוג'יראת:  האם בעצם תושבי אל קסום ייהנו מזה שכבר יש תשתיות קיימות והושקע בהן כסף?     

עמי אילני: אדוני, זה בדיוק העניין

עמי אילני:  בדיוק השנה אנחנו נבצע סקר נכסים כדי להבין בדיוק מה מצבת התשתיות והנכסים במועצה, וכמובן שיהיה לזה ביטוי

עמי אילני:  יש לזה ביטוי בתעריף

עמי אילני:  כאשר אנחנו מסתכלים על סקר הנכסים באזור, אנחנו נותנים לכך ביטוי, גם בתעריף המים שהתושבים באזור יקבלו

דוד ביטן: עוד שאלות?     מי מקריא?     

איתי עצמון: נציג רשות המים

עמי אילני: טיוטת צו תאגידי מים וביוב (החלת החוק על המועצה האזורית אל קסום), התשפ"ג-2023     

איתי עצמון: כלומר, זה פרסום דקלרטיבי

איתי עצמון:  אין לזה משמעות מעשית

דוד ביטן: זהו

דוד ביטן:  ראש המועצה, אתה רוצה להגיד משהו לפני - - -     

סלאמה אלאטרש: כן, אני רוצה להודות לחבר הכנסת דוד ביטן על הסיוע למועצה האזורית אל קסום להתאגד, וכמובן גם לשלושה שרים: שר הפנים, שר האוצר ושר האנרגיה, לרשות המים, לחבר הכנסת שלמה דנינו שליווה אותנו בחודשיים האחרונים, וגם לחבר הכנסת חוג'יראת

סלאמה אלאטרש:      התאגיד יאפשר למועצה לטפל גם באתגרים אחרים בתוך המועצה, על מנת לתת שירותים יותר איכותיים לתושבים

סלאמה אלאטרש:  הרעיון שלנו להצטרף לתאגיד הוא על מנת לתת שירות איכותי במים וביוב, על ידי תאגיד שמתמחה בנושא של מים וביוב

סלאמה אלאטרש:  זו התקדמות, ואנחנו במועצה אזורית אל קסום מתקדמים גם מבחינת תשתיות

סלאמה אלאטרש:  חבר הכנסת דנינו דיבר על הכפרים הלא מוכרים – לפני חמש שנים, נכון שהיה קו כחול, אבל גם הכפרים של אל קסום לא היו מוכרים

סלאמה אלאטרש:  אבל היום יש התקדמות בתשתיות, גם במים וביוב וגם במוסדות חינוך וציבור

סלאמה אלאטרש:  אנחנו מאמינים שתוך מספר שנים נוכל להגיע למצב של כפרים מושלמים, כמו שאר הכפרים במדינת ישראל

סלאמה אלאטרש:  תודה רבה לכולם, לכל מי שעזר וסייע

דוד ביטן: תודה רבה

דוד ביטן:  מי בעד הצו?     

יאסר חוג'יראת:  אני לא חבר בוועדה

דוד ביטן: לא משנה, אתה לא חבר ועדה - - - אה, אין להם נציג בוועדה? לא משנה, תצביע, לא נספור אותך

דוד ביטן: אושר

דוד ביטן: עבר, פה אחד

דוד ביטן:  הישיבה נעולה